नीतीश के साथ मुलाकात दीवाली के दिन भइला के बारे में जानकारी मिलला के बाद राष्ट्रपति एहिजा रात्रिभोज आयोजित करे के फैसला कइले रहलन। पहिले से तय कार्यक्रम के मुताबिक नीतीश अउर उनका प्रतिनिधिमंडल के मंगलवार साझीं खान राष्ट्रपति भवन में जरदारी से मिले के रहे अउर ओकरा बाद विदेश मंत्रालय में उनका खातिर रात्रि भोज के आयोजन कइल गइल रहे।
एह मौका पर जारी बयान में पाकिस्तान के प्रधानमंत्री राजा परवेज अशरफ के विशेष सहायक फवाद चौधरी कहलन कि भारत के साथ संबंधन के बेहतर बनाये में जरदारी व्यक्तिगत तौर पर दिलचस्पी ले रहल बाडन। खास तौर पर व्यापार अउर वाणिज्य के क्षेत्र में स्थिति बेहतर बनाये खातिर उ कटिबद्ध बाडन। दीवाली के मौका पर जरदरी हिन्दुअन के शुभकामनाएं भी दिहलन। जरदारी कहलन कि देश में हिन्दु लोगन समेत अन्य अल्पसंख्यक एक समान बा, अउर ओह लोगन के सभ नागरिक अधिकार प्राप्त बाटे।
बिहार के मुख्यमंत्री नीतीश कुमार शुक्रवार से एहिजा एक सप्ताह के दौरे पर आइल बाडन। मुख्यमंत्री नीतीश कुमार शनिचर के सकराहे पाकिस्तान के संस्थापक कायदे आजम मो. अली जिन्ना के मजार पर गुलपोशी खातिर भी गइलन। ओकरा बाद एगो सेमिनार में ऊ विकास के 'बिहार माडल' से जुड़ल अनुभव के साझा कइलन, आ ऐतिहासिक मोहनजोदड़ो के अवशेषन के देखे भी गइलन।
bho_Deva bho_Deva bho_Deva